Bratislava, 24.05.2024

 Všetkým uchádzačom

Oznámenie o zrušení verejného obstarávania

**Správa telovýchovných a rekreačných zariadení hlavného mesta Slovenskej republiky Bratislavy,** Junácka 4, 831 04 Bratislava 3 (ďalej ako „verejný obstarávateľ“) Vám vo verejnom obstarávaní na predmet zákazky „Výmena dlažby a inštalácia štrbinových žľabov v bazénovej hale 50 m bazéna KP Pasienky“ realizovanom postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), oznamuje, že

**r u š í**

predmetnú zákazku, z dôvodu zmeny okolností na strane verejného obstarávateľa. Podľa § 57 ods. 2 zákona o verejnom obstarávaní môže verejný obstarávateľ zrušiť verejné obstarávanie, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.

Odôvodnenie:

### Na strane verejného obstarávateľa nastali také okolnosti, ktoré menia povahu a charakter predmetu zákazky, a ktoré pri vyhlásení zákazky nepredpokladal. Práce na rekonštrukcii bazénovej haly sa realizujú v niekoľkých etapách v závislosti od finančných možností verejného obstarávateľa. Verejný obstarávateľ sa nezávisle od prebiehajúceho procesu verejného obstarávania zaoberal možnosťami vykurovania bazénovej haly. Pôvodne nainštalované vykurovacie telesá v bazénovej hale zlyhali. Projektant zaoberajúci sa touto problematikou navrhol ako najhospodárnejšie riešenie podlahové vykurovanie spolu s úpravou jestvujúceho vzduchotechnického systému. Žiaľ, tento návrh prišiel až po skončení aktuálneho verejného obstarávania. Verejný obstarávateľ pôvodne plánovanú výmenu dlažby a inštaláciu štrbinových žľabov bude vzhľadom na vyjadrenie projektanta rozširovať o inštaláciu podlahového vykurovania v celej bazénovej hale.

Vzhľadom na všetky vyššie uvedené skutočnosti sa verejný obstarávateľ rozhodol zrušiť verejné obstarávanie. Verejný obstarávateľ zároveň záujemcom oznamuje, že zadávanie zákazky bude predmetom opätovného uverejnenia.

S pozdravom

 Mgr. Michaela Matúšková

 manažér verejného obstarávania